VF Plus in Sedibeng dien klagte in teen EFF | Maroela Media
Die VF Plus in die Sedibeng-stadsraad (Meyerton, Heidelberg, Vereeniging, Vanderbijlpark ) het 'n amptelike klag by die raad se speaker, MM Gomba, ingedien na aanleiding van EFF-raadslede se voortdurende onbehoorlike gedrag, intimidasie en kwaadwillige saakbeskadiging binne die raadsaal.
"Die EFF se onbeskofte optrede om sprekers te verskreeu en sodoende konstruktiewe argumente en debat te verhoed, weerspieël nie die gedrag van 'n politieke party nie, maar eerder dié van 'n terreur-organisasie," het Kobus Hoffman, VF Plus-onderleier in Gauteng en raadslid in die Sedibeng-distriksmunisipaliteit, in 'n verklaring gesê.
"Die VF Plus sal hierdie optrede nie duld nie en het speaker Gomba gevra om die klagte na die reëls- en etiekkomitee te verwys. Dit is die vierde raadsvergadering wat deur EFF-raadslede ontwrig word."
Hoffman meen dit is tyd vir swaar boetes omdat die verwydering van opruiende lede geen doel meer dien nie. "Die EFF is geensins ernstig oor dienslewering nie. Hulle bevorder rassehaat en haatspraak en mors ander politieke partye se kosbare tyd. Die EFF se opruiende uitlatings (dat boere hul grond gesteel het) gedurende 'n raadsvergadering is 'n blatante leuen en kan nie langer geduld word nie."
VF+ het sopas my stem gewerf vir die 2019 verkiesing! Doe so voort. Vat die rooipette vas!
swaar boetes "moet" toegepas word
verbied hulle ook die raadsaal, al is dit met polisie bystand
hoop net dit sal / kan / moet orals toegepas word
eff moet nie eers kans in 'n raadsaal kry om te praat nie, hulle het nie verstand om beskaaf te wees nie
sorg dat mal jêman sy beurt in die hof kry
Vat hulle vas hulle is opstokers en hits geweld aan en ondermyn samesprekings
Ja Nee ek stem nie saam nie,, Vir elke stem vir vf+ beteken dit een minder vir Da of eff of anc,, So hulle maak n verskil.. Dink net as Mr lekotha en VF+ n party kon stig,, Dan sou hulle verseker n sterk stem he, beter as daaie rooiberet draers.